Document ID: 31983D0234

KOMISSION PÄÄTÖS,
tehty 29 päivänä huhtikuuta 1983,
Turkin tasavallan laitoksista, joista jäsenvaltiot voivat sallia tuoreen lihan tuonnin (83/234/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(), sellaisena kuin se on viimeksi muutettuna direktiivillä 83/91/ETY(), ja erityisesti sen 4 artiklan 1 kohdan ja 18 artiklan 1 kohdan a ja b alakohdan,
sekä katsoo, että
kolmansiin maihin sijoittautuneet laitokset voivat saada luvan viedä tuoretta lihaa yhteisöön ainoastaan, jos ne täyttävät direktiivissä 72/462/ETY säädetyt yleiset ja erityiset edellytykset,
Turkki on toimittanut direktiivin 72/462/ETY 4 artiklan 3 kohdan mukaisesti luettelon laitoksista, jotka saavat viedä Euroopan talousyhteisöön,
paikalla tehty yhteisön tarkastus osoitti, että näiden laitosten tilanne olisi vielä tutkittava uudelleen lisätietojen perusteella niiden hygienian tasosta ja kyvystä mukautua nopeasti yhteisön lainsäädäntöön,
näille laitoksille voidaan antaa mahdollisuus jatkaa väliaikaisesti tuoreen lihan vientiä kyseiset laitokset hyväksyviin jäsenvaltioihin, jotta käynnissä oleva kauppa ei keskeytyisi äkillisesti,
tämän vuoksi tämä päätös olisi otettava uudelleen tarkasteltavaksi ja tarvittaessa muutettava asiassa tehtyjen aloitteiden ja toteutuneiden parannusten mukaan, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Jollei 2 kohdan soveltamisesta muuta johdu, jäsenvaltioiden on kiellettävä tuoreen lihan tuonti Turkin laitoksista.
2. Jäsenvaltiot voivat 30 päivään marraskuuta 1983 asti sallia tuoreen lihan tuonnin laitoksista, joita Turkin viranomaiset ovat direktiivin 72/462/ETY 4 artiklan 3 kohdan mukaisesti ehdottaneet virallisesti 14 päivänä maaliskuuta 1983, jollei mainitun direktiivin 4 artiklan 1 kohdan mukaisesti päätetä toisin kyseisten laitosten osalta ennen 1 päivää joulukuuta 1983. Komissio toimittaa näiden laitosten luettelon tiedoksi jäsenvaltioille.
2 artikla
Tätä päätöstä sovelletaan 1 päivästä toukokuuta 1983.
3 artikla
Tämä päätös otetaan uudelleen tarkasteltavaksi ja muutetaan mahdollisesti ennen 1 päivää lokakuuta 1983.
4 artikla
Tämä päätös on osoitettu kaikille jäsenvaltioille.
Tehty Brysselissä 29 päivänä huhtikuuta 1983.

Labels: 3
17
18